איכות התקשורת שלנו משפיעה על חיינו ועל רווחתנו, היא תקבע באם יווצר קצר או קשר והיא מכתיבה את טיב מערכות היחסים שלנו. העדר תקשורת עם הסביבה מקשה ומעורר מצוקה וכאשר עולה חשד שיש קושי בתחום הזה, חשוב לטפל בזה כמה שיותר מהר בעזרת איש מקצוע מיומן – קלינאי תקשורת.
תחום השפה - מתייחס לאוצר המילים, תחביר (מבנה המשפט), תצורה, ארגון המסר ברמות הפשטה שונות. כל אלו נבדקים ברמת ההבנה וברמת ההפקה.
תחום הדיבור - מתייחס להפקת המסר. תחום זה כולל: הפקת קול(קול נמוך/גבוה, חלש/חזק), איכות קול(צלול/צרוד), היגוי ושיבושי הגוי (שיבושים או השמטה של צלילים) , מובנות דיבור , שטף דיבור (שוטף לעומת חוסר-שטף/גמגום). בנוסף לכך, מוכשרת קלינאית התקשורת להעריך את תפקודי הפה, הבאים לידי ביטוי בתחום האכילה והדיבור.
תחומים מרכזיים אלו, מטרתם לשרת את תפקודו התקשורתי של אדם , כך שיהיה יכול לתקשר עם סביבתו באופן יעיל ויהווה חלק מהקהילה אליה שייך: יוכל לנהל שיח, להשתתף באופן פעיל ולהיות מעורה בחברה.התפתחות הילד בתחומים אלו , קשורה, מושפעת ומעורבת בהתפתחות מערכות שונות - המערכת הנוירולוגית, הקונטיבית, התחושתית, המוטורית , ההתנהגותית והחברתית. במפגש עם הילד ומשפחתו, תבדוק קלינאית התקשורת את יכולת ההשתתפות של הילד בסביבתו , ותעריך את רמת התקשורת ויכולת התפקוד בתחומי השפה והדיבור- כיצד הם מאפשרים או מגבילים את יכולתו של הילד להיות שותף פעיל בסביבות חייו השונות. לצד העבודה עם הילד , תדריך הקלינאית את המשפחה וסביבתו הקרובה לתיווך המתאים.